היינריך וילהלם אולברס

היינריך וילהלם מתאוס אולברס (בגרמנית: Heinrich Wilhelm Matthias Olbers; 11 באוקטובר 1758 - 2 במרץ 1840) היה אסטרונום, פיזיקאי ורופא גרמני.

חייו 
נולד בארברגן, גרמניה, ולמד רפואה בגטינגן. בסיום לימודיו ב-1780, החל לעסוק ברפואה בברמן, ואת לילותיו הקדיש לתצפיות אסטרונומיות. ב-1802 גילה אולברס את האסטרואיד פאלאס (ונתן לו את שמו), וב-1807 גילה את האסטרואיד וסטה, שאת הזכות לתת לו שם העניק לקרל פרידריך גאוס.
ב-6 במרץ 1815 גילה אולברס שביט מחזורי, אשר נקרא על שמו (רשמית נקרא 13P/Olbers). 

תרומתו הנודעת ביותר למדע היא הפרדוקס אשר קרוי על שמו (הפרדוקס של אולברס), אשר בו תהה מדוע שמי הלילה שחורים, בהנחה שמספר הכוכבים הוא אינסופי, כמו גם גילו של היקום.

זוכה פרס לאלנד בשנת 1803 ו-1807.

אולברס מת בברמן, גרמניה, בגיל 81.

על שם אולברס נקראו, מלבד השביט שאותו גילה, גם אסטרואיד אולברסיה וכן מכתש אולברס על הירח.

קישורים חיצוניים

הערות שוליים

אסטרונומים שעל שמם כוכב לכת מינורי
חברי האקדמיה המלכותית השוודית למדעים
אסטרונומים גרמנים
פיזיקאים גרמנים
רופאים גרמנים
זוכי פרס לאלנד
חברי האקדמיה למדעים ולאמנויות של גטינגן
גרמנים שנולדו ב-1758
גרמנים שנפטרו ב-1840